رحت مني وعفت ضلك عله الباب
واثار الدمع بتراب خده
لاينلم والمه واخذه وياي
ولاترهم بوجهه الباب اسده
ويسألوني عله ضلي ماكو عالكاع
اكلهم شمس ماكو من الموده
وانه بنبرة انسان ديموت
احس زحمه اكلهم باقي عنده
كلي شطلعك من عيني تمثال
منو فك صفنتك والموت شده
اقنع فركتك بحجايه تنكَال
طالع مقتنع وشلون ارده ؟
لجمه عله الهوه خليت ذكراك
اذن جرت النفس بالجرح اصده
كالولي مشه والجرح تنـسـاه
اكلهم هذه دم معناها بعده
وانه شراح اغير لون مكفاك
وجه بوجه جنه نعيش شده
اجذب لو كلت دم تبجي العيون
الدمع يبجي لحد ماشوف بده
اغطي بالحلم ماريده ينشاف
بين الرمش بس الصوت نده
شقنـع روحي خـــاطر تهـــده وتنااام ؟
وعطرك كَمت اشوفه عله المخده
وصلت لحاله احسك رفتي العين
بعده بالحياه ويتاني عده
ويمي ومن تسلم سالفه تصير ؟
احس رفعة جفوفك بيها مده
وذا بعدك تريد العشره وياي
تعال لبابي مامسدود بعده
.......................
م / ن